7 CL PLINII HIST. NAT. LIB. IX. 



naviget. Postea prima duo brachia retorquens, mem- 

 branam inter illa mirae tenuitatis extendit. Qua velifi- 

 cante in aura, ceteris subremigans brachiis, mdia cauda, 

 ut gubernaculo , se rgit. Ita vadit alto, liburnicarum 

 ludens imagine, et, si quid pavoris interveniat, hausta 

 se mergens aqua. 



* Polyporum gnera : solertia. * 



XLVIII. 3o. Polyporum generis est ozaena, dicta a 

 gravi capitis odore, ob hoc maxime muraenis eam con- 

 sectantibus. Polypi binis mensibus conduntur. Ultra 

 bimatum non vivunt. Pereunt autem tabe semper, fe- 

 minae celerius, et fere a partu. Non sunt praetereunda 

 et L- Lucullo proconsule Baeticae comperta de polypis, 

 quae Trebius Niger e comitibus ejus prodidit : avidissi- 

 mos esse concharum : illas ad tactum comprimi, praeci- 

 dentes brachia eorum, ultroque escam ex praedante ca- 

 pere. Carent conchae visu, omnique sensu alio, quam 

 cibi et periculi. Insidiantur ergo polypi apertis : imposi- 

 toque lapillo extra corpus, ne palpitatu ejiciatur : ita 

 securi grassantur, extrahuntque carnes : illae se contra- 

 hunt, sed frustra, discuneatae. Tanta solertia animalium 

 hebetissimis quoque est. Praeterea negat ullum esse atro- 

 cius animal ad confciendum hominem in aqua. Luctatur 

 enim complexu, et sorbet acetabulis, ac numeroso suctu 



